**GUVERNUL ROMÂNIEI**



**HOTĂRÂRE**

**pentru modificarea Hotărârii de Guvern nr. 616/2015 privind aprobarea finanțării din bugetul Fondului pentru mediu a acțiunilor multianuale necesare programului "Colectarea, prelucrarea şi crearea de mecanisme şi instrumente de promovare a datelor şi informațiilor necesare întocmirii rapoartelor către Comisia Europeană, Agenția Europeană de Mediu şi Secretariatele Convențiilor internaționale din domeniul protecției mediului" desfășurat în perioada 2015 – 2021**

În temeiul art. 108 din Constituția României, republicată,

Guvernul României adoptă prezenta hotărâre.

**ARTICOL UNIC**

Hotărârea Guvernului nr. 616/2015 privind aprobarea finanțării din bugetul Fondului pentru mediu a acțiunilor multianuale necesare programului "Colectarea, prelucrarea și crearea de mecanisme și instrumente de promovare a datelor și informațiilor necesare întocmirii rapoartelor către Comisia Europeană, Agenția Europeană de Mediu și Secretariatele Convențiilor internaționale din domeniul protecției mediului" desfășurat în perioada 2015 – 2021, publicată în Monitorul Oficial al României, Partea I, nr. 584 din 4 august 2015, cu modificările și completările ulterioare, se modifică după cum urmează:

1. **Alineatul (1) al articolului 2 va avea următorul cuprins:**

"(1) Suma prevăzută la art. 1 se acordă pentru poziţiile 1 – 8, 10 - 22 şi 56-61 beneficiarului Ministerul Mediului şi pentru poziţiile 9 şi 23 - 55 beneficiarului Ministerul Apelor şi Pădurilor, care contractează realizarea studiilor prevăzute în anexă, cu respectarea prevederilor legislaţiei în vigoare privind achiziţiile publice.”

1. **La anexă, poziția 60 se abrogă.**
2. **După poziția 60 se introduce o nouă poziție, poziția 61 cu următorul cuprins:**

|  |  |  |
| --- | --- | --- |
| 61. | Elaborarea metodologiei și calcularea plăților Natura 2000 din zonele agricole din ariile naturale protejate, conform restricțiilor din Planurile de management cu respectarea legislației europene cu privire la Politica Agricolă Comună | 300,00 |

 **PRIM – MINISTRU**

**Vasilica - Viorica DĂNCILĂ**